Kebijakan Ane Holistik Lan Berbasis Kesadaran Idup
- Title (Other local language)
- Photograph by
- Reference for photograph
- https://bit.ly/iaminuomak
- Author(s)
- Subject(s)
- Reference
- Related Places
- Event
- Related scholarly work
- Reference
- Competition
- opini
Description
In English
In Balinese
Saje keweh dadi pemerintah jani. Jeg mekejang boye mekejang tidong, ne pelih to pelih asane, men kujang men gumi sube wayah, mirib ane ene adanina jaman kali kading tetua pidan, jaman now ne mirib jaman kali. Asane jaman jani ne rage paksa e orine nuduk kebiasaan baru ane sebanding teken perkembangan gumine. Gumi sube wayah, polusi midehan, udara ane rage hirup tusing buin sekedas ipidan. Wewidangan industri pangan, transportasi, kimia farmasi, ngantos pertanian, miwah wewidangan sane lianang mekejang nganggen teknologi maju. Imbasne ring wewidanngan kesehatan. Yen keneh-keneh an ane idup di gumi niki boye jadma manten, wenten tetumbuhan sareng ubuhan. Ngantos soroh mikroba sekadi kuman, bakteri lan virus masi kene imbas ken perkembangan gumine, virus mingkin canggih ngelekas dados covid sekadi mangkin. Yen pepineh tiange, kebijakan pemerintah nganggon masker, jaga jarak, sesai ngumbah lime asane sube beneh, malah seharusne setoden covid mule kebiasaan ento pantesne sube jalanin. Apange dadi kebiasaan idup sewai-wai. Yen unduk kebijakan PPKM kanti level 4 ne, jeg keweh pesan masi ben ngenehan. Sakewale yen sing batesin, pamuputne ngancan ngeliunan wenten laporan kasus ngakehan. Yen batesin, basange kreak kreok nagih ngajeng. Dije malih ngalih lakar ajeng-ajengan yen sing ke jalane? Ring sisi tiosan, napi je sane sampun I rage jalanin ajak makejang niki, menurut tiang kari wantah sebates permukaan, ring sebates tubuh fisik. Yen kenehan I rage jadma manusa niki boye ja wantah badan kasa niki, wenten malih lapisan badan sane tiosan, sekadi badan emosi lan energi. Badan kasar patut jaga mangda sehat bugar. Ring tubuh fisik I rage wenten sistem imun, nike satmaka tentara. yen tentara I rage sehat kuat, soroh mikroba asing sane wenten ring sekitar I rage pasti ke pacang tempura teken tentara. Nanging sistem imun nike masi kinerja ne berkaitan teken emosi, psikologi lan pancaram energi tubuh I rage. Nah I rage masi patut nyage apang emosi, psikologi sareng energi I raga seimbang. Sinah I rage nyidang berdamai ajak badai covid niki, ngancan mekelo covid pun pasti berlalu wireh I rage sampun membangun sistem imun sane sampun sesuai ajak perkembangan jaman mangkin. Sekadi dumun, jaman dinosaurus, wireh napi nike penyebabnya mekelo-kelo ngantos mangkin kan punah ipun I dinosaurus wireh ipun tusing nyidang malih beradaptasi teken keadaan gumine ugan jaman ento. Mangkin I rage manusa ajak makejang miriban, yen dadi patuhan seleksi e teken I covid niki. Sebet mule yen kenehang. Mengenai kebijakan yen pepineh tiang, mesti ke ngambil kebijakan sane bersifat holistik, berbasis kesadaran hidup jadi jadma di gumine. Mirib saje sing aluh, kule imbasne kan sekadi perenungan idup, I rage latih e orine bersyukur lan idup sederhana. Mulat sarira, ta twam asi.
In Indonesian
ban_Latn eng_Latn eng_Latn eng_Latn zho_Hans eng_Latn eng_Latn knc_Latn eng_Latn eng_Latn eng_Latn knc_Latn eng_Latn ban_Latn hne_Deva eng_Latn lim_Latn ban_Latn eng_Latn